fi fi fi sv fi fi fi fi sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kuinka saada lasten mielenterveyttä tukeva menetelmä tasapuoliseen käyttöön - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Suomessa on kehitetty vuodesta 2006 alkaen Yhteispeli-menetelmää, joka tukee lasten tunne- ja vuorovaikutustaitojen kehittymistä. Menetelmän kehittämiseen on osallistunut kymmeniä asiantuntijoita, satoja opettajia ja jopa 3730 lasta.
Menetelmä on ensimmäisen arvioinnin mukaan toimiva; toinen laajempi vaikuttavuustutkimus on työn alla. Mutta mitä menetelmälle tapahtuu kehittämisvaiheen jälkeen?
Jos vaikuttavuustutkimuksen tulokset ovat positiivisia, tulisi Yhteispeliä levittää asteittain kaikkien suomalaisten lasten hyödyksi, ja tarjota kouluille menetelmän koulutusta.
Kuitenkin vasta menetelmän levittäminen on varsinainen koetinkivi. Yhteispeli-hanke on ollut onnekas saadessaan mahdollisuuden oppikirjojen mukaiseen kehittämistyöhön ja laajaan vaikuttavuustutkimukseen.
Suuret haasteet ovat kuitenkin vielä edessä ennen kuin menetelmä on kaikkien siitä hyötyvien ulottuvilla.
Kenelle kuuluu menetelmän levittäminen?
Suomessa ja kansainvälisesti kehitettyjen menetelmien laadukkaaseen levittämiseen ei ole olemassa järjestelmää. Minkään tietyn organisaation tehtävä ei ole varmistaa, että toimivat menetelmät saadaan lasten, koulujen ja perheiden tasa-arvoiseen käyttöön.
Jotta menetelmät vaikuttaisivat, tulisi järjestää menetelmän systemaattinen koulutus, mentorointi, seuranta ja päivittäminen.  Nyt kun palveluita organisoidaan uudelleen, tähän olisi mahdollisuus.
Lasten ja nuorten mielenterveyden edistäminen hyödyttää meitä kaikkea. Lapsen ja nuoren hyvinvointi on aina myös arvo sinänsä.
Taitoja neuvotteluun, keskittymiseen ja ongelmien ratkomiseen
Yhteispeli opettaa lapsia esimerkiksi tunnistamaan omia ja toisten tunteita. Leikkien avulla harjoitellaan ristiriitatilanteiden ratkomista. Lapset oppivat myös esimerkiksi pyytämään apua tarvitessaan. Toisaalta opetellaan keskittymään yhteen asiaan ja antamaan toisillekin työrauha.
Lasten mielenterveyden tukemiselle on suuri tilaus. Mielenterveysongelmat ovat lapsilla yleisiä. Suurin osa heistä, joilla on ongelmia aikuisena, on kärsinyt niistä jo lapsena.
Kansainvälinen tutkimuskirjallisuus osoittaa, että kouluympäristössä tapahtuva lapsen tunne- ja vuorovaikutuksen tukeminen on vaikuttava keino ehkäistä ongelmia.
Lupaavat tulokset maailmalta ja lasten mielenterveyden vaikeuksien yleisyys antoivat kimmokkeen kehittää oma suomalainen kouluinterventio alakoulu-ikäisille lapsille. Pohdintojen jälkeen päädyttiin siihen, että suomalaisella koululla on erityispiirteitä  — kuten lyhyet koulupäivät — joiden vuoksi ulkomaisten menetelmien siirtäminen kattavasti suomalaisiin kouluihin ei välttämättä onnistuisi.
Kehittämisvaiheen jälkeen menetelmä arvioitiin kehittämisalueen ulkopuolella Raision ja Vantaan alakouluissa. Tutkimuksessa tuli esiin asioita jatkokehitystä varten. Esimerkiksi opettajien jakautuminen Yhteispeli -koulutuksen saaneisiin ’Yhteispeli -opettajiin’ ja muihin työyhteisön opettajiin saattoi huonontaa työilmapiiriä. Tämä otettiin huomioon seuraavassa vaiheessa, jossa kaikki opettajat otettiin mukaan.
Kesäkuussa valmistunut tutkimus arvioi Yhteispeli-menetelmän turvallisuutta, soveltuvuutta ja käyttökelpoisuutta. Tulosten mukaan kehitetyille työvälineille oli tarvetta, ja ne soveltuivat hyvin alakoulujen käyttöön. Työvälineiden käyttö on turvallista, mielekästä ja hyödyllistä niin opettajien kuin oppilaidenkin mielestä.
Yhteispeli – Arviointitutkimus menetelmien turvallisuudesta, soveltuvuudesta ja koetusta hyödystä. THL, Työpaperi 9/2015.
Päivi Santalahti, Lasten käytöshäiriöiden kierre on opittu katkaisemaan. THL blogi 21.11.2014
Päivi Santalahti ylilääkäri Mielenterveys, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.